Županijsko državno odvjetništvo u Varaždinu podiglo je optužnicu protiv dvojice hrvatskih državljana starih 21 i 24 godine zbog protupravnog oduzimanja slobode i silovanja.

Tereti ih se da su 12. veljače ove godine na cesti u mjestu Donje Vratno u Varaždinskoj županiji prišli 17-godišnjakinji koja je stajala uz rub kolnika i ugurali je na silu na stražnje sjedalo osobnog automobila. Odvezli su je u kuću jednog od njih dvojice, dali joj alkohol i napili je, nakon čega ju je prvookrivljenik dva puta silovao.